text: [{"text_idx": "#000009", "text": "\u201cEna neitou cakacaka vata kei koya, keitou uqeti kemuni tale ga moni kua ni ciqoma wale ga na loloma soli wale ni Kalou qai lecava na kena inaki.\u201d\u20142 KOR. 6:1."}, {"text_idx": "#000010", "text": "e vakavolekati keda vua na Kalou kei ira na tacida?"}, {"text_idx": "#000013", "text": "2. Na itavi bibi cava e lesia o Jiova vei Jisu?"}, {"text_idx": "#000017", "text": "4. Era cakacaka vata vakacava kei na Kalou eso me vakayacori kina nona inaki?"}, {"text_idx": "#000018", "text": "4 Toso na gauna, e sureta na Kalou eso tale ena vakayacori ni nona inaki. A taya na waqa o Noa me ratou bula kina vakavuvale ena Waluvu. O Mosese e liutaki ira na Isireli mai na vanua o Ijipita. O Josua e liutaki ira na Isireli ina Vanua Yalataki. E tara o Solomoni na valenisoro e Jerusalemi. E tinai Jisu o Meri. O ira na dausokalou yalodina qori, era cakacaka vata kei Jiova me vakayacori kina nona inaki."}, {"text_idx": "#000020", "text": "5 Nikua, e sureti keda o Jiova meda tokona ena noda vinaka kece na Matanitu vakaMesaia. Levu na sala eda rawa ni veiqaravi kina, eso eda na sega ni qarava kece. Ia e rawa nida vakaitavi kece ena vunautaki ni itukutuku vinaka ni Matanitu ni Kalou. E rawa ni cakava duadua qori o Jiova. E rawa ni vosa vakadodonu vei keda e vuravura. E tukuna mada ga o Jisu ni rawa ni vakayagataka o Jiova na vatu me kacivaka na veika e baleta na Tui ni Matanitu vakaMesaia. (Luke 19:37-40) Ia e lesi keda o Jiova meda \u201ccakacaka vata\u201d kei koya. (1 Kor. 3:9) E vola na yapositolo o Paula: \u201cEna neitou cakacaka vata kei koya, keitou uqeti kemuni tale ga moni kua ni ciqoma wale ga na loloma soli wale ni Kalou qai lecava na kena inaki.\u201d (2 Kor. 6:1) E iloloma soli wale na noda cakacaka vata kei na Kalou, eda marautaka vakalevu. Meda dikeva mada eso na vuna e vakavumarau kina."}, {"text_idx": "#000021", "text": "6. Na cava e tukuna na ulumatua ni Kalou me baleta nona cakacaka kei Tamana?"}, {"text_idx": "#000023", "text": "Sega tale ni dua na cakacaka veivakacegui me tautauvata kei na noda vakavulica e dua ena ka dina (Raica na parakaravu 7)"}, {"text_idx": "#000025", "text": "7 E tukuna o Jisu ni marautaki na soli ka kei na noda taura na ka. (Caka. 20:35) Eda marau nida mai kila na ka dina, eda marautaka tale ga meda wasea. Nida cakava qori, era na marau na waloloi vakayalo mera vulica na ka dina ena iVolatabu, ra qai veiwekani voleka kei Jiova. Eda marau meda raica na veiveisau era cakava, e veisau na nodra rai kei na nodra ivakarau. Eda kila ni bibi duadua na vunautaki ni itukutuku vinaka. E rawa nira bula tawamudu kina o ira na duavata kei na Kalou. (2 Kor. 5:20) Vakacava e tiko e dua na cakacaka marautaki qai veivakacegui, ena vukei ira e levu mera bula tawamudu?"}, {"text_idx": "#000029", "text": "9 Nida cakacaka vata kei ira eda lomana, eda na veivolekati, eda na kila vinaka tale ga nodra itovo. Eda na kila na ka era vinakata me caka kei na kena icakacaka. Rairai vica vata na bilioni na yabaki nona cakacaka vata kei Jiova o Jisu, erau veivolekati sara kina qai sega ni dua me tawasea rawa. E tukuna o Jisu me baleta nodrau veivolekati: \u201cKeirau duavata kei Tamaqu.\u201d (Joni 10:30) E talei dina nodrau veivolekati, ni rau cakacaka vata ena duavata."}, {"text_idx": "#000030", "text": "10. Nida vakaitavi ena vunau, eda volekati Jiova vakacava kei ira na tacida?"}, {"text_idx": "#000031", "text": "10 E kerei Jiova o Jisu me taqomaki ratou nona tisaipeli. Na vuna? E masulaka: \u201cMe ratou duavata kina me vaka na nodaru duavata.\u201d (Joni 17:11) Nida muria na ivakatagedegede i Jiova da qai vakaitavi ena vunau, eda na kila vinaka na nona itovo talei. Eda vulica ni ka vakayalomatua meda nuitaki koya da qai muria nona veidusimaki. Nida toro voleka vua na Kalou, ena volekati keda o koya. (Wilika Jemesa 4:8.) Eda volekati ira tale ga na tacida vakayalo ni tautauvata na noda isausau, na ka eda marautaka kei na leqa eda sotava. Io, eda cakacaka vata, marau vata qai vosota vata. E kaya o Octavia mai Peritania: \u201cNiu cakacaka vata kei Jiova, au volekati ira kina na taciqu. E sega tale ga ni vovodea na noqu veikilai se noqu veitokani qori, ni tautauvata na neimami isausau kei na veidusimaki keimami muria.\u201d Vakacava o duavata kina? Nida raica na sasaga era cakava na tacida mera vakamarautaki Jiova, eda volekati ira kina."}, {"text_idx": "#000033", "text": "11 Nikua e dei na noda lomani Jiova kei ira na tacida, ia ena kaukaua sara na ivau qori ena vuravura vou. Vakasamataka mada na cakacaka e tu mai liu! Eda na sotavi ira na vakaturi da qai vakavulici ira ena sala i Jiova. Ena vinakati tale ga me veisautaki na vuravura me parataisi. Qo e sega ni itavi lailai, ia ena marautaki mada ga nida cakacaka vata me vakalesui mai na bula uasivi ena veiliutaki ni Matanitu vakaMesaia! Era na veivolekati sara na kawatamata ra qai veivolekati kei na Kalou ni na \u201cvakaceguya na veika era gadreva na kabula kece.\u201d\u2014Same 145:16."}, {"text_idx": "#000037", "text": "13 Nida ogaoga ena vunau kei na so tale na itavi vakayalo, ena taqomaki keda, ena sega na gauna meda kauaitaka kina vakasivia na noda leqa. E kaya o Joel mai Ositerelia: \u201cE vukei au na cakacaka vakavunau meu kua ni guilecava na ituvaki ni bula nikua, na veika dredre eda sotava kei na yaga ni noqu muria na ivakavuvuli vakaivolatabu. E vukei au na cakacaka vakavunau meu yalomalumalumu; meu nuitaki Jiova kei ira na taciqu vakayalo.\u201d"}, {"text_idx": "#000038", "text": "14. E vakaraitaka vakacava na veitokoni ni yalo tabu nida vunau tiko ga?"}, {"text_idx": "#000039", "text": "14 Na cakacaka vakavunau e vaqaqacotaka noda vakabauta ni tokoni keda na yalo tabu. Vakasamataka mada qo: Kaya mada ke nomu cakacaka mo veisoliyaka na madrai kana vinaka ena nomu itikotiko, o qai sega ni saumi kina. Ia e levu era sega ni taleitaka na madrai, eso mada ga era sega ni taleitaka nomu gole yani. Ena vakacava na dede ni nomu cakacaka? O na yalolailai sara ga, de dua ena sega na kaukaua mo tomana na cakacaka qori. Ia eda tomana tiko ga na cakacaka vakavunau e veiyabaki. Eda vakayagataka ga noda ilavo, era cudruvi keda se vakalialiai keda e levu. E vakadinadinataka qori ni tokoni keda na yalo tabu."}, {"text_idx": "#000043", "text": "16 Nida vukea eso tale mera vulica na sala ni bula tawamudu, e vakaraitaka nida lomani ira, eda lomani Jiova tale ga \u201cni nona inaki me bula na tamata kece ga, mera mai kila vinaka na ka dina.\u201d (1 Tim. 2:4) Ni tarogi o Jisu se cava na ivunau levu duadua e soli vei ira na Isireli, e sauma: \u201c\u2018Mo lomani Jiova na nomu Kalou ena lomamu taucoko, ena nomu vinaka taucoko, kei na nomu vakasama taucoko.\u2019 Qo na ivunau levu duadua, na kena imatai tale ga. E vaka kina na kena ikarua, \u2018Mo lomana na kainomu me vaka nomu lomani iko.\u2019\u201d (Maciu 22:37-39) Nida vakaitavi ena vunau, eda sa talairawarawa tiko ena ivunau ruarua qori.\u2014Wilika Cakacaka 10:42."}, {"text_idx": "#000045", "text": "17 Eda kalougata dina ni lesia vei keda o Jiova na cakacaka e vakavumarau, e vakavolekati keda vua kei ira na tacida qai taqomaki keda vakayalo. E rawa tale ga nida vakaraitaka noda lomani koya kei ira na kainoda. E duidui na keda ituvaki na dauveiqaravi ni Kalou e veiyasa i vuravura, ke da gone se uabula, vutuniyau se dravudravua, tauvimate se bula vinaka, vica vata na milioni era wasea tiko nodra vakabauta. De dua o na duavata kei Chantel mai Varanise. E kaya: \u201cQo na ka e tukuna vei au na Kalou Kaukaua Duadua ena lomalagi kei na vuravura, e bulia na ka kece qai Kalou mamarau: \u2018Lako! Mo vosa ena vukuqu! Me vu mai lomamu. Au sa solia vei iko na kaukaua, noqu Vosa na iVolatabu, era tokoni iko tale ga na veika bula e lomalagi, ira nomu itokani e vuravura, o sa vakavulici, o vakasalataki tale ga ena kena gauna.\u2019 E ka dokai dina meda cakava na ka e vinakata o Jiova, e ka dokai tale ga meda cakacaka vata kei koya!\u201d"}]